Αντιπρόεδρος των ΗΠΑ

Ο Αντιπρόεδρος των Ηνωμένων Πολιτειών (αγγλικά: Vice President of the United States, VPOTUS),  είναι το δεύτερο υψηλότερο δημόσιο αξίωμα που δημιουργήθηκε από το Σύνταγμα των Ηνωμένων Πολιτειών.U.S. Const. art. II, § 1, cl. 1.https://www.senate.gov/artandhistory/history/common/generic/VP_Millard_Fillmore.htm Ο Αντιπρόεδρος μαζί με τον Πρόεδρο, εκλέγεται έμμεσα από το λαό μέσω του Εκλεκτορικού Κολλεγίου για τετραετή θητεία.U.S. Const. amend. XII, § 1. Ο αντιπρόεδρος είναι το πρώτο πρόσωπο στην προεδρική γραμμή διαδοχής και καταλαμβάνει την Προεδρία σε περίπτωση θανάτου, παραίτησης ή καθαίρεσης του Προέδρου.U.S. Const. amend. XXV, § 1. 

Ο Αντιπρόεδρος των ΗΠΑ, θεωρείται η δεύτερη ισχυρότερη πολιτική θέση στον κόσμο, ύστερα από τον Πρόεδρο των ΗΠΑ.

 Αξίωμα του Αντιπροέδρου 
Ο Αντιπρόεδρος των ΗΠΑ, εκτός από το πρόσωπο που είναι πρώτο στη διαδοχή του Προέδρου των ΗΠΑ, είναι αντιπρόεδρος και μέλος της Ομοσπονδιακής κυβέρνησης των ΗΠΑ και του Υπουργικού Συμβουλίου των ΗΠΑ, καθώς επίσης είναι και μέλος του Συμβουλίου Ασφαλείας των ΗΠΑ. 

Επίσης, ο Αντιπρόεδρος των ΗΠΑ, είναι Πρόεδρος της Γερουσίας των Ηνωμένων Πολιτειών και με αυτή την ιδιότητα προεδρεύει στη Γερουσία, ενώ επίσης, επιτρέπεται να ψηφίσει στη Γερουσία, όταν είναι απαραίτητο για την λύση μιας ισοψηφίας. U.S. Const. art. I, § 3, cl. 4.

Ο Αντιπρόεδρος των ΗΠΑ, είναι μία θέση σημαντικής εξουσίας και θεωρείται ευρέως αναπόσπαστο μέρος της διοίκησης ενός προέδρου, αφού εκτός από τα επίσημα καθήκοντά του, λειτουργεί ως βασικός προεδρικός σύμβουλος, κυβερνητικός εταίρος και εκπρόσωπος του Προέδρου των ΗΠΑ. 

Επιπρόσθετα, ο Αντιπρόεδρος των ΗΠΑ, μπορεί να αναλάβει προσωρινά χρέη Προέδρου των ΗΠΑ, όταν ο Πρόεδρος, μπορεί να απουσιάζει για κάποιο χρονικό διάστημα από τη χώρα, είτε να νοσηλεύεται, είτε από απόφαση του Προέδρου.  

Σημερινός Αντιπρόεδρος των Ηνωμένων Πολιτειών, από τις 20 Ιανουαρίου 2025, είναι ο 50ος Αντιπρόεδρος των ΗΠΑ, Τζέιμς Ντέβιντ Βανς από το Οχάιο.

 Όρκος 
Πριν την ανάληψη των καθηκόντων του, ο Αντιπρόεδρος δίνει τον ακόλουθο όρκο επικύρωσης: 
αριστερά|μικρογραφία|310x310εσ|Ο Τζέι Ντι Βανς ορκιζόμενος ως 50ος Αντιπρόεδρος των ΗΠΑ, στις 20 Ιανουαρίου 2025.
(αγγλικά): 
I, (-name-), do solemnly swear (or affirm) that I will support and defend the Constitution of the United States against all enemies, foreign and domestic; that I will bear true faith and allegiance to the same; that I take this obligation freely, without any mental reservation or purpose of evasion; and that I will well and faithfully discharge the duties of the office on which I am about to enter. So help me God.  

(ελληνικά-ελεύθερη απόδοση): 

«Εγώ (-ονοματεπώνυμο-), ορκίζομαι (ή επιβεβαιώνω), ότι θα υποστηρίξω και θα υπερασπιστώ το Σύνταγμα των Ηνωμένων Πολιτειών, εναντίον όλων των εχθρών, ξένων και εγχώριων. Θα έχω αληθινή πίστη και υποταγή, στο ίδιο (το Σύνταγμα), ότι αναλαμβάνω αυτήν την υποχρέωση ελεύθερα, χωρίς οποιαδήποτε ψυχική επιφύλαξη ή υπεκφυγές· και ότι θα εκπληρώσω πιστά τα καθήκοντα του αξιώματος, στο οποίο πρόκειται να εισέλθω. Μάρτυράς μου ο Θεός.»

 Πρώην Αντιπρόεδροι (εν ζωή) 

 Δείτε ακόμη 
 Πρόεδρος των ΗΠΑ 
 Ομοσπονδιακή Κυβέρνηση των ΗΠΑ 
 Γερουσία των ΗΠΑ
 Κατάλογος Αντιπροέδρων των ΗΠΑ

Παραπομπές

Εξωτερικοί σύνδεσμοι


Κατηγορία:Πολιτική των Ηνωμένων Πολιτειών
Κατηγορία:Αντιπρόεδροι των ΗΠΑ
Κατηγορία:Αντιπρόεδροι της Δημοκρατίας
Κατηγορία:Κυβέρνηση στις Ηνωμένες Πολιτείες
__ΕΥΡΕΤΗΡΙΟ__